Luptele de MMA s-ar putea muta în spațiu. Un producător italian va lansa emisiunea "Galactic Combat".
Andrea Iervolino vrea să lanseze reality show-ul la începutul anului viitor. Luptătorii de MMA vor fi supuşi unui program de antrenament special. Luptătorul din UFC John Lewis a promovat deja noul concept.
Luptele de MMA s-ar putea muta din octogon… în spațiu. Producătorul italian de film Andrea Iervolino vrea să ducă luptători din UFC pe o navă care va orbita planeta. Astfel, ar apărea reality show-ul "Galactic Combat", în care 40 de luptători din UFC ar lupta în condiții de gravitație zero. Fiecare luptă ar dura 90 de minute, iar dacă te întrebi cam cum ar arăta acest gen de luptă, un exemplu bun vine din filmul "Inception".